Unitatea Administrativ-Teritorială Bustuchin
Gorj, str Principală, nr 66, sat Bustuchin, comuna Bustuchin  
Nr. 8070 din 17.07.2026
Anunț concurs 
pentru posturi contractuale conform H.G. 1336/2022

A.) Unitatea Administrativ-Teritorială Bustuchin  cu sediul în Sat Bustuchin, Comuna Bustuchin, str. Principală nr. 66, județul Gorj, organizează concurs, pentru ocuparea următorelor posturi contractuale, conform H.G. nr. 1336/08.11.2022:
 1. Nivelul postului: executie
 2. Denumirea postului: EXPERT ÎNGRIJITOR LA DOMICILIU (COD COR 532201), post vacant, pe perioadă determinată în cadrul „Serviciului de îngrijire la domiciliu pentru persoanele vârstnice” din comuna Bustuchin, jud. Gorj.   
 3. Numărul de posturi: 4 posturi , normă timp de lucru :norma intreaga, 8 ore/zi.
B.) Documente solicitate candidaţilor pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexa;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
[bookmark: _GoBack]d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  curriculum vitae, model comun european.

Dosarele de înscriere se depun la sediu instituţie. Informaţii la tel: 0253/475125 sau la sediul instituţiei.
Termenul de depunere a dosarelor: 21.07.2026 – 03.08.2026, ora 15:00, la sediul instituţiei. Proba scrisa in data de 11.08.2026, ora 1000.

C.) Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

 Condiţii specifice de participare la concurs:
1. Nivelul studiilor: -	Studii gimnaziale;
		         - calificare profesională în domeniul îngrijirii la domiciliu (curs de îngrijitor bătrâni sau similar); calificarea trebuie să fie recunoscută conform legislației în vigoare;
2. Alte condiții: --
-Abilităţi, calităţi şi aptitudini necesare:
· Experiență < 5 ani în îngrijirea persoanelor vârstnice (preferabil) 
· Empatie, răbdare și abilități de comunicare.. 
· Capacitatea de a lucra autonom și în echipă.
D.) Bibliografie şi tematică: afișată la sediul și pe site-ul instituției.
1)   Legea nr. 17/2000 privind asistența socială a persoanelor vârstnice, republicată.
2)  OUG nr. 57/ 2019 privind Codul administrativ, cu modificarile si completarile ulterioare -Partea a VI-a,Titlul III - Personalul contractual din autoritățile și instituțiile publice;
3)   Legea nr. 292/2011 a asistenței sociale, cu modificările și completările ulterioare – cap IV, secțiunea a 4-a;
Fișa postului :
ATRIBUŢIILE POSTULUI:
Responsabilități principale: 
• Oferirea de îngrijire de bază persoanelor vârstnice aflate în dificultate.
• Monitorizarea stării de sănătate și a nevoilor individuale ale beneficiarilor.
• Ajutor la activități de bază zilnice: igienă, alimentație, mobilizare.
• Menținerea unei comunicări constante cu echipa de specialiști (asistent social, medic de familie etc.).
• Respectarea planului individualizat de intervenție și a normelor de igienă și siguranță.
Roluri și atribuții: 
• Furnizarea serviciilor de îngrijire directă la domiciliu
• Observarea și raportarea oricăror modificări în starea beneficiarului
• Respectarea normelor de etică și confidențialitate
• Participarea la formări/instruiri periodice
Relații suplimentare se pot obţine la sediul Primăriei comunei Bustuchin situată în Comuna Bustuchin, telefon 0253/ 475125, e-mail:contact@primaria-bustuchin.ro, precum și de pe site-ul instituției: www.primaria-bustuchin.ro	
Persoane de contact:  Mihailescu Radu - Danut, secretar general	


Funcție (Conducător instituție): Primar
Nume Prenume: CIOCEA  ION
Semnătură 

